У складу са чланом 17. Одлуке о одобравању и финансирању програма којима се задовољавају потребе и интереси грађана у области спорта у општини Сента („Службени лист општине Сента“, бр. 5/2017) Општинско веће општине Сента, дана 19.09.2023. године објављује

**Ј А В Н О О Б А В Е Ш Т Е Њ Е**

о додатно расположивим износима у буџету општине Сента

за финансирање годишњих програма и финансирање посебних програма

за поједине области општег интереса у области спорта у 2023. години

Одлуком о буџету општине Сента за 2023. годину („Службени лист општине Сента“ бр. 09/2023) планирана су средства за остваривање општег интереса у области спорта у делу ПРОГРАМ 1301 - РАЗВОЈ СПОРТА И ОМЛАДИНЕ у следећим износима :

Функционална класификација 810-Услуге рекреације и спорта

Активност 0001 - Подршка локалним спортским организацијама,

 удружењима и савезима

**810-150-481000 - Дотације невладиним организацијама 500 000,00**

**II**

Спортске организације и заинтересовани субјекти у области спорта могу поднети пријаве за суфинансирање годишњих програма Спортском савезу општине Сента од 26.09.2023. до 03.10.2023 године путем образаца и друге потребне документације прописаним Правилником о критеријумима и начину одобравања финансирања и суфинанирања програма из области спорта у општини Сента и Правилника о изменама и допунама Правилника о критеријумима и начину одобравања финансирања и суфинанирања програма из области спорта у општини Сента коjи се објављује у прилогу овог Јавног обавештења.

**III**

Спортски савез општине Сента је у обавези да разматра приспеле предлоге организација у области спорта, утврђује коначне предлоге годишњих програма који би се финансирали из буџета општине, врши ревизију предлога и образаца предлога програма и доставља предлоге Општинском већу односно Стручној комисији на прописаним обрасцима, заједно са обједињеном рекапитулацијом предложених програма по овом Јавном обевештењу до 03.10.2023. године, сагласно одредбама Одлуке о одобравању и финансирању програма којима се задовољавају потребе грађана и интереса грађана у области спорта у општини Сента („Службени лист општине Сента“, бр. 5/2017).

|  |  |
| --- | --- |
| Република Србија Аутономна Покрајина Војводина Општина Сента Општинско веће општине Сента Број:\_\_-\_-\_/2023-IIIДана: 15.09.2023. године С е н т а  | Председник Општинског већa општине СентаРудолф Цегледи, дипл.инж.грађ.с.р |